《寒食书怀二首１》
宋代·舒岳祥

晓寒飒飒侵驼褐，山色盈盈入酒杯。
人物风流随逝水，故都文宪没苍苔。
黄鹂杜宇忽忙过，卢橘杨梅次第来。
气运总随时节变，人逢寒食自须哀。

作者简介：（1236—?）台州宁海人，字舜侯，一字景薛。理宗宝祐四年进士。仕终承直郎。尝以文见吴子良，子良称其异禀灵识，如汉之贾谊。后以文学名。宋亡不仕，避地奉化，与戴表元友善，表元之学，得力于岳祥为多。尝读书于阆风台，人称阆风先生。著述统名《阆风集》。